  Майя Бывальцева Туннэ, 23-тӥ толшоре, Удмуртиын лымыялоз но каллен пельскоз шуыса чаклало. Со сярысь ивортэ Россиысь МЧС-лэн элькунъя Валтӥсь управлениезлэн пресс-службаез. Удысэт ивортэмъя, пуксёнэ улосвылын пилемо улоз, дырын-дырын кӧня ке, куд-ог интыосын тросгес лымыялоз, каллен пельскоз. Тӧл лымшор но шундыӝужан вискысь секундскын 8–13 метре пельтоз. Нуназе элькунъя -7…-12 градус возиськоз. Сюресъёс вылын лымы пельтэмъёс луозы. Омыр зӥбет луло узвесь юбоя 755 миллиметр, омырлэн мускытлыкез 92 процент. Тегъёс: МЧС Удмуртия куазь  